"Fallabella" (ฟาลาเบลล่า) ร้านนี้เป็นร้านแบบกึ่ง Pub&Restaurant ของเหล่าคนหน้าตาดีใช้ได้ หรือออก Hi End หน่อยๆ เพราะราคาไม่ธรรมดาจริงๆ ค่ะ คือคนเที่ยวส่วนใหญ่ก็จะเป็นพวกทำงานๆ แล้วทั้งนั้นค่ะ!!!
ส่วนเรื่องบรรยากาศ ที่นี่จะมีทั้งหมด 3 โซนด้วยกันซึ่งมีทั้งแบบโอเพ่นแอร์ และในแอร์ ตรงโซนของโอเพ่นแอร์ จะมีวงดนตรีสดเล่นเพลงมันส์ๆ และเป็นเพลงที่คุ้นหูเราดี ซึ่งสลับกับเปิดแผ่น เรื่องเพลงเราว่าก็โอนะ แต่ยังไม่ฟินมากค่ะ ด้วยร้านที่มีการจัดโซนแบบนั่งๆ เกินไป คนที่แดนซ์ ก็เป็นแค่บางกลุ่ม คือรู้สึกไม่ค่อยทั่วถึงกันค่ะ แต่ก็มันส์ในระดับหนึ่งแล่ะค่ะ!!!แต่ ยอมรับว่าห้องน้ำสวยใช้ได้เลยค่ะ^__^
ส่วนเรื่องอากาศเราว่าไม่ฟินเข้าไปใหญ่ เพราะค่อนข้างร้อนมากทีเดียวค่ะ แต่ถ้าจะย้ายเข้าไปด้านในเพลงก็ไม่สนุกเท่าด้านนอกค่ะ!!
อย่างวรัญไปวันนี้ ไปกับเพื่อนประมาณ 10 กว่าคนเน้นแบบ Drink Drank Drunk มากกว่าค่ะ ไม่เน้นอาหาร เน้นที่เครื่องดื่มนะ คือราคาของเครื่องดื่มอย่างเหล้าของที่นี่ก็เริ่มต้นที่ Black Lebel ค่ะ ขนาด 70 ml. ราคา 2,700 ค่ะ (ทางพนักงานแจ้งว่ายังไม่รวม Vat นะ ถ้ารวม Vat ก็ตกขวดละ 3,000 ต้นๆ ค่ะ) เราก็แอบอึ้งเหมือนกันนะ ว่าทำไมแพงได้ขนาดนี้..ส่วนเหล้าอื่นก็มีพวก Chivas ราคาก็พอๆ กันค่ะ แพงพอกัน ส่วน Mixer ราคาขวดละ 100.- !!แพงได้ใจทุกอย่างเลยค่ะ สรุปคืนนั้นดื่มกันไปทั้งหมด 5 ขวด คิดเงินมาตกคนละ 2,000 กว่าบาท!!!แอบเพลียเหมือนกันค่ะ ไปร้านอื่นท่าจะประหยัดกว่าเยอะค่ะ!!!